Հայաստանի և Ռուսաստանի ղեկավարները պայմանավորվել են համատեղ ուժերով ուսումնասիրել Հայաստանի բնակիչների համար գազի գնագոյացման ամբողջ մեխանիզմը, դրա հիմքում ընկած պայմանագրային բազան և անել համապատասխան հետևություններ: «Իմ քայլը հանուն Տավուշի» ներդրումային համաժողովի ավարտից հետո լրագրողների հետ զրույցում այս մասին հայտնեց ՀՀ վարչապետ Նիկոլ Փաշինյանը: «Ես Ռուսաստանի նախագահին ներկայացրեցի Հայաստանում գազի սակագնի շուրջ ստեղծված իրավիճակը: Ես նրան ասացի, որ իրականում 150 դոլարով գազ ստանում է ոչ թե Հայաստանը, այլ «Գազպրոմ Արմենիա» ընկերությունը: Մենք պայմանավորվեցինք, որ համատեղ ուժերով կուսումնասիրենք գնագոյացման ամբողջ մեխանիզմը, նաև դրա հիմքում դրված պայմանագրային բազան և ըստ այդմ կարձանագրենք, թե ինչ է տեղի ունենում և կանենք հետևություններ»,- նշեց վարչապետ Փաշինյանը